cyanic-selkie/wikianc huggingface dataset:
Kreatiwiteit en humor in 'n Afrikaanse prenteboek
Kulturele geletterdheid
Prenteboeke is 'n betekenisvolle middel waardeur ons kinders in die ideologie van ons kultuur inlyf. Soos die meeste verhale rig prenteboekverhale lesers op die kragtigste manier tot kultureel aanvaarbare opvattings oor wie hulle is deur die bevordering van die gesigspunt waaruit hulle oor die gebeurtenisse wat hulle beskryf kommentaar lewer, met ander woorde om gebeurtenisse en mense te beskou en te verstaan soos die verteller ons uitnooi om dit te doen.
Illustrasies en teks in boeke vir kinders … dra geldende kulturele ideologieë en stereotipes oor, maar kan dit ook uitdaag ...Lesers leer om die dubbelsinnighede wat inherent in hulle is te hanteer, dubbelsinnighede in die betekenisse van spesifieke beelde en tekste sowel as die verhoudings waarin hulle tot mekaar staan.
Kulturele aannames stel ons in staat om inligting af te lei uit die gebare en houdings van karakters. Ons verstaan dat koppe wat regop gehou word geluk beteken en geboë koppe op wanhoop dui. Ons het ook opvattings oor die verbande tussen fisiese voorkoms en emosies. Een so 'n prenteboek word nou bespreek wat bou op sulke konvensionele aannames en dit openbaar.
Hinkel en Pinkel: die muise wat die verkeerde tande gevat het
Hierdie mooi prenteboek is in vyf tale uitgegee: Afrikaans, Engels, Xhosa, Zulu en Tswana. Dit is tipies Afrikaans omdat die tandemuis 'n karakter daarin is – Engelse kinders word groot met 'n tandefeetjie.Kulturele mites in die Afrikatale oor hierdie ontwikkelingsaspek van die lewens van kinders word nie hier bespreek nie.
Inligting oor die skrywer en illustreerder
Cecily van Straten skryf boeke vir kinders van alle ouderdomme, van 8-80 jaar oud. Sy glo dat kinders vandag die regte soort fantasie benodig om hulle denke en verbeelding te stimuleer. Haar skryfwerk getuig van 'n deeglike mensekennis, liefde vir die natuur en diere en 'n onstuuitbare lewenslus.
Joy Pritchard hou daarvan om kinderboeke te illustreer wat mooi en digterlik is, vol verbeelding, fantasie en betowering. Sy glo dat 'n gesonde verbeelding die sleutel is daartoe om ons medemens beter te verstaan.
Die verhaal
"Het julle geweet dat die musiek wat julle in julle drome hoor muisemusiek is? Nie? Dan moet julle regtig Hinkel en Pinkel leer ken, want hierdie twee muise maak pragtige klaviere! Dit doen hulle bedags, en snags wanneer die kinders slaap, speel hulle die pragtigste musiek op hulle klein muisklaviertjies.
Smôrens baie vroeg, wanneer dit nog donker is, maak hulle blink wit tandjies uit die kinders se skoene bymekaar en neem dit na hulle werkswinkel. Daar kap en beitel en poleer hulle met alle mag.
Een nag maak hulle egter 'n verskriklike oordeelsfout waarin Pietman se hele gesin betrokke is … veral sy oupa wat sy valstande nêrens kan kry nie en dus weier om Pietman dieretuin toe te neem en daar roomys te koop met die geld wat die muise vir hom gelos het." (Flapteks, Hinkel en Pinkel).
Ontwikkeling van verbeelding en kreatiwiteit
Die voorblad nooi lesers alreeds uit om in die boek te loer sodat hulle kan sien wat in daardie tonnel gebeur. Dit stimuleer hulle verbeelding, want hulle wil graag verder ondersoek instel na die ander kant van die prent. Dit word 'n avontuurlike reis, vol verwagting. Die storie belowe 'n antwoord op die vraag: “Wat doen muise met my tande?” Die leser se kreatiewe en abstrakte denkprosesse word gestimuleer en ontwikkel om verder te dink as die alledaagse, normale omstandighede deur voorspellings te maak as hulle in hierdie drama inklim deur om te blaai.
Deur die titelblad te lees kan die leser amper die musiek hoor as sy die dowwe beelde van musieknote wat deur die lug vlieg, sien. Selfs die liggaamshoudings van die muise word deel van die musiek, veral die twee by die klavier en die tjello. Die muis wat op die fluit speel dui die ritme aan en help om 'n harmoniese atmosfeer te skep.
Die vraag aan die begin van die storie nooi lesers uit om te wonder of hulle al ooit musiek in hulle drome gehoor het. Met hierdie vraag in die woordteks word lesers onmiddellik deel van 'n misterieuse fantasiewêreld en visualiseer 'n 'n hele muisdorp. Verskillende gevoelens raak betrokke as hulle hulle eie roetes kan volg in hierdie doolhoftonnel waarin 'n hele muisgemeenskap uitgebeeld word. Deur personifikasie leer die leser die lewens van muise ken, waar die kinders skoolgaan en studeer, 'n pa sy pyp rook en ander klaviere maak, 'n ma brei terwyl die kinders speel. Die leser word dus oortuig dat hierdie betowerende verbeeldingswêreld werklik bestaan.
Kreatiwiteit word selfs later in die storie ontwikkel as die leser in Pietman se skoene staan en hom help in sy soektog na Oupa se tande. Behalwe dat hulle onder die bed en stoele kyk, in Oupa se skoene, sakke en in die wasgoedmandjie, begin die leser ook in sy verbeelding soek en kyk deur al die verskillende plekke in die muisgemeenskap.
Humoristiese illustrasies
Humor word ook in die prente uitgebeeld deur komiese situasies in die verhaal. Die leser se aandag word op 'n kreatiewe manier deur humor getrek en behou. Dit bied aan die leser 'n ontsnappingsroete uit die normale regte leefpatrone, reëls en regulasies.
Hierdie visuele fantasiewêreld word bewoon deur regte persoonlikhede wat loop en aantrek soos mense, gebare en gesigsuitdrukkings soos regte mense het, een staan selfbewonderend voor 'n spieël en nog een val in 'n klavier. Visuele woordspelings hou nie net verband met die tema van 'n duidelike of verbeelde poets in die teks nie, maar skep ook 'n spookagtige atmosfeer wat suggereer dat alles normaal is (vgl. Nodelman).
Die karakters het name wat rym en aangenaam klink – Hinkel en Pinkel. Die woorde impliseer dat die muise iets verkeerds gedoen het, wat dadelik weer die aandag van die lesers trek. Hulle kan die situasie herken waar 'n klein seuntjie se tand getrek word en hulle kan met hom identifiseer, want dit is iets wat werklik in hulle leefwêreld gebeur. Die situasie het egter nou ook 'n ander gesigpunt – diè van Oupa se probleem en die verlies van sy tande.
Die storie spreek tot die affektiewe domein – aan die een kant is dit vol opwinding en verwondering, en aan die ander kant help dit die leser om deur sy eie angstigheid oor die verlies van tande te werk. In die proses ontspan die leser oor sy eie verlies omdat hy Oupa herken en kan lag oor die ongerymdhede in die situasie met die muise. Die herstellende mag van humor en die kreatiewe krag van verbeelding is aan die werk (vgl. Braude ). Die leser is ook in 'n posisie van baasskap, want hy weet iets wat Pietman nie weet nie en hy weet ook iets wat Oupa en die muise nie weet nie.
Oupa is 'n tipiese karikatuur in 'n komiese situasie. Die oordrywing van sy plooie, stereotiep gestreepte nagklere en pantoffels, sy hele liggaamstaal en gesigsuitdrukking, sy oë, mond en hare – alles impliseer verwarring en verbystering. Selfs sy posisie aan die regterkant bo in die prent skep spanning en ongemak (vgl Nodelman ).
Die prent van die muisgemeenskap naas Oupa se probleem skep verwagting en nooi die leser om te voorspel wat die uitslag kan wees. Hy kan ook probeer dink hoe Oupa sonder sy tande sal kan eet – op sigself alreeds 'n komiese situasie. Die omruiling van situasies dra by tot verrassing en dramatiese ironie waar Oupa tevergeefs na sy tande in die glas soek. In teenstelling met Oupa – 'n vaak en knorrige ou man, lamgelê deur sy situasie – is die leser bewus van die interne, aktiewe sosiale stelsel van die muise.
Aan die een kant word 'n onskuldige poets op Oupa gebak en aan die ander kant weet die leser dat daar 'n verrassing op die muise wag – want dis nie regte tande nie en kan nooit opweeg teen hulle wonderlike en idealistiese verwagtings nie. Weer het die leser 'n posisie van baasskap, want hy sien albei scenario’s. Tog het die leser simpatie met albei kante, wens dit kan anders wees en sou graag wou help om die probleme op te los.
Ten slotte
Humor in Hinkel en Pinkel: die muise wat die verkeerde tande gevat het is 'n suiweringsinstrument waardeur grootmens en kind hulle eendersheid kan deel en saamlag. Die kind word in sy binneste kreatief gekonfronteer met sy of haar vrese en fantasieë deur middel van humor en woed hom/haar intens en eerlik uit met behulp van hierdie prenteboek (vgl. Dubow ).
Die artikel is gebaseer op navorsing gedoen deur Kruger.
50 Cent
Curtis James Jackson III (gebore op 6 Julie 1975), verhoognaam 50 Cent, is 'n Amerikaanse kletskunstenaar, sanger, liedjieskrywer, akteur, televisievervaardiger, sakeman en belegger. Hy word ook herken onder die byname Fifty Cent en Fiddy Cent. Hy het bekendheid verwerf na die sukses van sy albums Get Rich or Die Tryin' (2003) en The Massacre (2005). 50 Cent het multi-platinum status bereik met beide albums. Hy het al ongeveer 22 miljoen albums wêreldwyd verkoop.
50 Cent is gebore in Suid-Jamaika, Queens en het begin om met dwelms handel te dryf op twaalfjarige ouderdom gedurende die 1980's se kokaïenepidemie. Nadat hy dwelmhandel verlaat het om 'n kletsmusiekloopbaan te volg is hy in 2000 nege keer geskiet.
Na die vrystelling van sy album Guess Who's Back? in 2002, is 50 Cent ontdek deur die kletskunstenaar Eminem en het hy 'n platekontrak by Interscope Records geteken. Met die hulp van Eminem en Dr. Dre—wie sy eerste kommersiële suksesse vervaardig het—het hy een van die wêreld se kletskunstenaars met die hoogste verkope geword. In 2003 het hy sy eie platemaatskappy, G-Unit Records, gestig wat verskeie suksesvolle kletskunstenaars soos Young Buck, Lloyd Banks en Tony Yayo gevestig het. 50 Cent het in bekgevegte betrokke geraak met ander kletskunstenaars, wat Ja Rule, The Game, Fat Joe en onlangs ook Rick Ross ingesluit het.
Hy streef ook 'n loopbaan as akteur na met verskynings in die semi-outobiografiese rolprent Get Rich or Die Tryin' in 2005, 'n rolprent oor die Irakese oorlog genaamd Home of the Brave in 2006 en Righteous Kill in 2008.
Vroeë lewe
50 Cent het begin boks op die ouderdom van elf. Op veertien het 'n buurman 'n boksgimnasium geopen vir kinders van die omgewing. "As ek nie tyd gemors het in die skool nie het ek geskerm in die gimnasium of kokaïen op straat verkoop", onthou hy. In die middel 1980's het hy in die Junior Olimpiese Spele deelgeneem aan amateur boks. Hy herinner, "Ek was kompeterend in die kryt en hip-hop is ook kompeterend... Ek dink kletskunstenaars berei hulself voor soos boksers sodat elkeen voel hy is die kampioen".
Op 29 Junie 1994 is 50 Cent gearresteer omdat hy gehelp het om vier buisies kokaïen aan 'n geheime polisie-offisier te verkoop. Drie weke later is hy weer gearresteer toe die polisie sy huis deursoek het en heroïne, tien onse kokaïne en 'n geweer gekry het. Sy vonnis was drie tot nege jaar gevangenisstraf, maar hy het dit reggekry om ses maande in 'n boot camp- 'n skok gevangesetting in Amerika waar strawwe militêre opleiding op gevangenis uitgeoefen word- uit te dien. Hy het sy Algemene Opvoedingsontwikkeling (General Education Development) in die boot camp geslaag.
Later het hy het gesê dat hy nie self kokaïne gebruik het nie maar dat hy dit net verkoop het. Hy het die bynaam "50 Cent" aangeneem as 'n metafoor vir "change" (wat sinspeel op kleingeld asook verandering). Die naam is afgelei van Kelvin Martin, 'n 1980's Brooklynrower wat bekend gestaan het as "50 Cent". 50 Cent het die naam gekies "want dit sê alles wat ek wil sê. Ek is dieselfde tipe persoon wat 50 Cent was. Ek sorg vir myself op enige moontlike manier".
1996–2000: Vroeë loopbaan
50 Cent het begin met kletsmusiek in 'n vriend se kelder waar hy 'n plaatspeler gebruik het om oor instrumentele musiek op te neem. In 1996 het 'n vriend hom aan Jam Master Jay van Run-DMC voorgestel wat aan die bestuur van Jam Master Jay Records gestaan het. Jay het hom geleer hoe om mate uit te tel, refreine te skryf, liedjies te struktureer en hoe om 'n opname te maak. 50 Cent se eerste amptelike optrede was met 'n lied genaamd React met die groep Onyx op hulle 1998-album Shut 'Em Down. Hy het erkenning aan Jam Master Jay gegee as 'n invloed wat hom gehelphet om sy skryfvermoë van vassteekwysies te verbeter. Jay produced 50 Cent's first album, however it was never released. In 1999, nadat hy Jam Master Jay verlaat het, het die vervaardigers van verskeie platinum-albums, Trackmasters, kennis geneem van 50 Cent en hy het 'n kontrak met Columbia Records geteken. Hulle het hom na 'n ateljee in die noorde van die staat New York waar hy ses-en-dertig liedjies in twee weke opgelewer het. Agtien daarvan is in sy eerste nie-amptelike album, Power of the Dollar in 2000, opgeneem. Hy het ook die uitgediende Hollow Point Entertainment met sy voormalige G-Unit vennoot, Bang 'Em Smurf.
50 Cent se gewildheid het begin toeneem na die suksesvolle dog kontroversiële klandestiene treffer, "How to Rob", wat hy in 'n halfuur geskryf het in 'n motor oppad na die ateljee. Die snit verduidelik op komiese wyse hoe hy bekende kunstenaars sou besteel. Hy het die gedagtegang agter die inhoud van die liedjie verduidelik soos volg verduidelik: "Daar is 'n honderd kunstenaars by die platemaatskappy, jy moet jouself onderskei van daardie groep en jouself relevant maak". Kletskunstenaars soos Jay-Z, Kurupt, Sticky Fingaz, Big Pun, DMX, Wyclef Jean en die Wu-Tang Clan het gereageer op die liedjie en Nas, wat die liedjie positief ontvang het, het 50 Cent uitgenooi om op 'n promosionele toer vir sy Nastradamus-album saam met hom te gaan. Die liedjie was bedoel om saam met "Thug Love" met Destiny's Child vrygestel te word maar twee dae voor daar begin sou word om "Thug Love" se musiekvideo te verfilm is 50 Cent geskiet en opgeneem in die hospitaal as gevolg van die wonde.
2000–2001: Skietvoorval
On 24 Mei 2000, is 50 Cent deur 'n skieter (die vermeende skieter was Darryl "Hommo" Baum) buite sy ouma se huis in Suid-Jamaika, Queens. Hy het in 'n vriend se kar geklim maar is gevra om juwele te gaan haal. Sy seun was in die huis en sy ouma in die voortuin. Toe hy terugkom by die kar het 'n ander motor nader getrek. 'n Aanvaller het 50 Cent van die linkerkant genader met 'n 9 mm pistool en het nege skote op kort afstand afgevuur. 50 Cent is nege keer gewond: in die hand ('n rondte het sy regterduim getref en by sy pinkie uitgekom), arm, heup, albei bene, borskas en linker wang. Die wond aan sy gesig het 'n geswelde tong, die verlies van 'n verstandtand en slordige uitspraak tot gevolg gehad. Sy vriend het ook 'n wond aan die hand opgedoen. Hulle is na die hospitaal geneem waar 50 Cent dertien dae deurgebring het. Die vermeende skieter, Darryl Baum, is drie weke later oorlede. Darryl Baum was ook 'n goeie vriend en lyfwag van Mike Tyson.
50 Cent herinner die voorval só: "Dit gebeur so vinnig dat jy nie eens kans kry om terug te skiet nie... Ek was die heeltyd bang... Ek het in die tru-spieël gekyk en het gedink, 'O *$%, iemand het my in die gesig geskiet!  Dit brand, brand, brand.'"  In sy gedenkskrif, From Pieces to Weight: Once upon a Time in Southside Queens, skryf hy, "Nadat ek nege keer op kort afstand geskiet is en oorleef het, het ek begin dink dat ek 'n doel in die lewe het... Hoeveel meer skade kon daardie nie doen nie?  Net 'n duim na links of regs en ek is weg". Vir die eerste ses weke na die voorval het hy 'n loopraam gebruik en na vyf maande het hy volkome herstel. Toe hy die hospitaal verlaat het, het hy in die Pocono-gebergte gewoon met sy meisie van daardie tyd en sy seun. Sy oefenregiem het hom gehelp om sy gespierde liggaamsbou te vorm.
2002–hede: Opgang na gewildheid
In 2002 het Eminem na 'n kopie van 50 Cent se Guess Who's Back? CD geluister. Hy het die CD gekry deur middel van 50 Cent se prokureur wat saam met Eminem se bestuurder, Paul Rosenberg, gewerk het. Eminem was beïndruk met die album en het vir 50 Cent genooi om na Los Angeles te vlieg waar hy aan Dr. Dre voorgestel is. Nadat hy 'n platekontrak van een miljoen dollar geteken het, het 50 Cent die mengelbandjie No Mercy, No Fear vrygestel. Dit het een nuwe liedjie genaam "Wanksta" ingesluit, wat op Eminem se 8 Mile-klankbaan geplaas is. Hy het ook aangesluit by Chris Lighty se Violator Management en Sha Money XL se Money Management Group.
Interscope het vir 50 Cent sy eie platemaatskappy, G-Unit Records in 2003 gegee. Hy het kontrakte met Lloyd Banks, Tony Yayo en Young Buck geteken as die gevestigde lede van G-Unit. The Game (kletskunstenaar) het later ook aangesluit deur 'n gesamentlike onderneming met Dr. Dre se Aftermath Entertainment. In Maart 2005 het 50 Cent se tweede kommersiële album, The Massacre, 1.14 miljoen eenhede binne die eerste vier dae verkoop—die hoogste in 'n verkorte verkoopsiklus — en was nommer een op die Billboard 200 vir ses weke. Hy het die eerste solo-kunstenaar geword wat drie treffers op die Billboard se top vyf in dieselfde week gehad het met "Candy Shop", "Disco Inferno" en "How We Do". Rolling Stone het aangeteken dat "50 se geheime wapen is sy sangstem — die misleidende amateur-klinkende tenoor neurie wat hy aanwend op omtrent elke refrein".
Na The Game se vertrek het 50 Cent platekontrakte met Olivia en die kletsveterane Mobb Deep vir G-Unit Records geteken. Spider Loc, M.O.P. en Young Hot Rod het later ook by die maatskappy aangesluit. 50 Cent het belangstelling getoon om met kletskunstenaars buite G-Unit Records te werk, soos Lil' Scrappy van BME Recordings, LL Cool J van Def Jam, Mase van Bad Boy Records en Freeway van Roc-A-Fella, met van wie hy al saamgewerk het. In September 2007 is sy derde album Curtis vrygestel, wat deur sy lewe voorGet Rich or Die Tryin'. Dit het op nommer twee op die Billboard 200 gedebuteer met verkope van 691,000 eenhede in die eerste week, onder Kanye West se Graduation, met wie hy 'n verkoopskompetisie gehad het omdat albei albums op dieselfde dag vrygestel is. Hy het op TRL op 10 September 2008 bevestig dat sy vierde album, Before I Self Destruct, gereed sal wees om November vrygestel te word. Op 18 Mei 2009 het 50 Cent 'n liedjie getitel "Ok, You're Right" vrygestel. Die liedjie is vervaardig deur Dr. Dre en gaan in Before I Self Destruct ingesluit word.
Nie-musiekprojekte
50 Cent het homself gevestig in 'n verskeidenheid van velde. In November 2003 het hy 'n vyf-jaar transaksie met Reebok aangegaan om 'n "G-Unit Seilskoen" reeks as deel van sy G-Unit Klerasiemaatskappy te versprei. Hy het die agtergrondstem as die protagonis in die video-speletjie, 50 Cent: Bulletproof verskaf, wat vir PlayStation 2, Xbox, en die PlayStation Portable vrygestel is. Die opvolg, 50 Cent: Blood on the Sand, is vroeg in 2009 vrygestel. Hy het met Glacéau saamgewerk om 'n vitamine-water drankie genaamd "Formula 50" te skep. In 2007 het Coca-Cola Glacéau vir 4.1 miljard (Amerikaanse biljoen) dollar gekoop. Forbes het geraam dat 50 Cent, wat 'n aandeel in die maatskappy gehad het, 100 miljoen dollar na belasting ontvang het. Hy het ook met Right Guard saamgewerk om 'n liggaamsproei genaamd Pure 50 RGX Body Spray en 'n kondoom-reeks genaamd Magic Stick Condoms bekend de stel, waarvan hy beplan het om 'n deel van die opbrengs vir MIV-bewustheid te skenk. 50 Cent het 'n multi-jaar transaksie met Steiner Sports aangegaan om sy memorabilia te verkoop.
In 2005 het 50 Cent 'n kameeverskyning op The Simpsons-episode, "Pranksta Rap" gemaak waarin hy die gek skeer met sy wetlike moeilikhede. In dieselfde jaar het hy saam met Terrence Howard in die semi-outobiografiese rolprent, Get Rich or Die Tryin' gespeel. Hy was ook te sien in die 2006 rolprent Home of the Brave as 'n soldaat wat getraumatiseerd huistoe kom na die Irakse Oorlog nadat hy 'n Irakse vrou doodgeskiet het. 50 Cent werk aan 'n rol as 'n vegter in 'n Angolese staatsgevangenis saam met Nicholas Cage, en het teenoor Al Pacino en Robert De Niro in 2008 se Righteous Kill gespeel wat handel oor die dood van 'n polisieman. Verder het hy die rolprentvervaardigingsmaatskappye G-Unit Films in 2007 en Cheetah Vision in 2008 begin. In Augustus 2007 het 50 Cent planne bekend gemaak om 'n dieet aanvullingsmaatskappy saam met sy rolprent Spectacular Regret te lanseer.
Kort voor sy verskyning in Get Rich or Die Tryin' het 50 Cent 'n gedenkskrif omtrent sy lewe en hoe hy sukses bereik het bekend gestel, getiteld From Pieces to Weight: Once upon a Time in Southside Queens. Op 4 Januarie 2007 het hy sy G-Unit Books drukkersnaam by die Time Warner Gebou bekend gestel. Hy was ook mede-skrywer aan The Ski Mask Way, 'n roman omtrent 'n kleinskaalse dwelmhandelaar wat probeer om sy werkgewer te beroof, wat in 'n rolprent omskep gaan word. 50 Cent het gesê hy het Robert Greene se The 33 Strategies of War gelees en met dié skrywer gewerk aan 'n boek genaamg The 50th Law wat 'n stedelike kyk na The 48 Laws of Power is. In Mei 2008 het 50 Cent met die Suid-Afrikaanse miljardêr, Patrice Motsepe saamgespan om 'n gesamentlike onderneming te smee wat platinum verkoop met 50 Cent se handelsmerk op.
50 Cent het ook 'n realiteitstelevisiereeks op MTV begin getitel 50 Cent: The Money and the Power; die wenner, Ryan Mayberry, het 'n 100,000 dollar belegging van 50 Cent gewen.
Ottreliet
Ottreliet is 'n tipe chloritoïed. Die empiriese formule is (Mn,Fe,Mg)2Al4Si2O10(OH)4. Dit is 'n neso-silikaat, (vanaf die Grieks νῆσος nēsos, eiland), is waar geïsoleerde -tetraëdra deur interstituele katione verbind word. Met ander woorde, die tetraëdra is glad nie direk aan mekaar verbind nie, maar al vier bene van die −tetraëder word deur middel van katione met ander [SiO4]4− tetraëdra verbind.
Cervicornia cuspidifera
Die spons behoort tot die genus Cervicornia en tot die familie Clionaidae. Die wetenskaplike naam van die spesie is die eerste keer geldig gepubliseer in 1815 deur Lamarck.
10 Desember
10 Desember is die 344ste dag van die jaar in die Gregoriaanse kalender, (345ste in skrikkeljare). Daar volg nog 21 dae in die res van die jaar.
Mosset
Mosset is ’n dorp in die Franse département Pyrénées-Orientales en die gewes Languedoc-Roussillon met ’n oppervlakte van 71,93 vierkante kilometer en 293 inwoners (2013). Sy inwoners word in Frans Mossetans genoem.
Kazuyuki Toda
Kazuyuki Toda (gebore 30 Desember 1977) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Chaetodoryx
Chaetodoryx is 'n genus van sponsdiere uit die klas van die Demospongiae (gewone sponse).
Brian Donlevy
Brian Donlevy (9 Februarie 1901 – 5 April 1972) was 'n Amerikaanse akteur en vervaardiger. Hy was bekend vir sy rolle in die rolprente Union Pacific (1939), Beau Geste (1939), Impact (1949), en The Quatermass Xperiment (1955).
Edward Van Sloan
Edward Van Sloan (1 November 1882 – 8 Maart 1964) was 'n Amerikaanse akteur. Hy was bekend vir sy rolle in die rolprente Dracula (1931), Frankenstein (1931), The Mummy (1932), en Before I Hang (1940).
Elberfeld
duimnael|regs|270px|Elberfeld in 1899.
Elberfeld was tot met die vereniging daarvan met vier ander nedersettings, onder meer Barmen waar die hoofkantoor van die Rynse Sendinggenootskap was, as die huidige Wuppertal op 1 Augustus 1929 ’n stad in die ooste van die Rynland, Duitsland. Sedertdien is Elberfeld ’n stadsdeel van Wuppertal wat bestaan uit die voorstede Elberfeld, Elberfeld-Wes en Uellendahl-Katernberg. Sedert 1975 omvat hierdie stadsdeel ook enkele gebiede van die voormalige stad Neviges.
Jacob Krarup
Jacob Krarup (gebore 16 September 1982) is 'n Deense akteur, vervaardiger, en skrywer. Hy is bekend vir sy rolle in die rolprent Sleeping Dogs en in die televisiereeks Perfekte Steder (2017).
Heelweg-Oost
Heelweg-Oost is ’n nedersetting in die munisipaliteit Oude IJsselstreek in die provinsie Gelderland in Nederland.
Tracy Pollan
Tracy Pollan (gebore 22 Junie 1960) is 'n Amerikaanse aktrise en vervaardiger van Joodse afkoms. Sy is bekend vir haar rolle in die rolprente Bright Lights, Big City (1988) en A Stranger Among Us (1992), en in die televisiereeks Law & Order: Special Victims Unit (1999). Sy is in 1988 met die akteur Michael J. Fox getroud, en die egpaar het vier kinders.
Westerenger
duimnael|regs|270px|Uitsig op Westerenger, Mei 2012.
Westerenger is ’n voormalige dorp en nou ’n stadsdeel van die stad Enger in die noordooste van die Duitse deelstaat Noordryn-Wesfale en in die distrik Herford. Die stadsdeel grens aan die stad Spenge en het op 31 Desember 2007 3 790 inwoners gehad, wat in die afgelope jaar toegeneem het vanweë die bou van nuwe woonbuurte. Westerenger is op 1 Januarie 1969 by Enger ingelyf.
Katrina Bowden
Katrina Bowden (gebore 19 September 1988) is 'n Amerikaanse aktrise. Sy is bekend vir haar rolle in die rolprente Sex Drive (2008), Tucker and Dale vs Evil (2010), en Piranha 3DD (2012), en in die televisiereeks 30 Rock (2006).
Teri Polo
Teri Polo (gebore 1 Junie 1969) is 'n Amerikaanse aktrise. Sy is bekend vir haar rolle in die rolprente The Arrival (1996), Meet the Parents (2000), Meet the Fockers (2004), en Little Fockers (2010).
Plutarchus
Vroeë lewe
Plutarchus is gebore in 46 n.C. in die klein dorp Chaironeia, in die Griekse landstreek bekend as Boiotië. Sy familie was welgesteld. Die naam van Plutarchus se vader het nie behoue gebly nie, maar was miskien Nikarchos, te oordeel aan die algemene gebruik onder Griekse families om 'n naam in alternatiewe geslagte te herhaal. Die naam van Plutarchus se oupa was Lamprias, soos hy in Moralia te kenne gee, asook in sy Lewe van Antonius. Sy broers, Timon en Lamprias, word dikwels genoem in sy opstelle en dialoë, waar Timon in die mees toegeneënde terme aangehaal word. Rualdus, in sy werk van 1624, Lewe van Plutarchus, het die naam van Plutarchus se gade, Timoxena, uit interne getuienis van sy geskrifte verkry. 'n Brief is steeds bekend, van Plutarchus aan sy vrou, waar hy haar vra om nie toe te gee aan oormatige smart by die dood van hul tweejarige dogter Timoxena nie, lg. vernoem na haar moeder. Interessant genoeg, sinspeel hy op 'n geloof in reïnkarnasie in die vertrosingsbrief.
Plutarchus het wiskunde en filosofie studeer by die Akademie van Athene onder Ammonios van 66 tot 67 n.C.. Hy het 'n aantal invloedryke vriende gehad, insluitend Quintus Sosius Senecio en Fundanus, beide gesaghebbende senatore, aan wie enige van sy latere geskrifte opgedra is. Plutarchus het wyd gereis in die Mediterreense wêreld, insluitend sentraal-Griekeland, Sparta, Korinthe, Patrai (d.i. Patras), Sardes en Alexandria, benewens twee reise na Rome.
By 'n sekere geleentheid het Plutarchus Romeinse burgerskap opgeneem. Soos aangedui deur sy nuwe naam, Lucius Mestrius Plutarchus, was die borg vir sy burgerskap Lucius Mestrius Florus, 'n Romein met konsulêre status, wat ook vir Plutarchus tot hulp was as 'n bron van historiese inligting rakende die Lewe van Otho.
Hy het die oorgrote deel van sy lewe in Chaironeia gewoon, en is ingewy in die misteriekultus van die Griekse god Apollo. Blykbaar het sy pligte as die meer gesaghebbende van twee priesters van Apollo by die Orakel van Delphi (waar hy verantwoordelik was vir uitleg van die waarsêers van die Pythia) min van sy tyd in beslag geneem. Hy het 'n aktiewe sosiale en burgerlike lewe gelei en gelyketyd 'n ontsaglike opus van geskrifte die lig laat sien, waarvan heelwat behoue gebly het.
Chaetodoryx insinuans
Chaetodoryx insinuans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Magneetterapie
Magneetterapie is 'n pseudowetenskaplike alternatiewe medisyne wat 'n swak statiese magnetiese velde bevat wat deur 'n permanente magneet geskep word. Dit is soortgelyk aan die praktyk van alternatiewe medisyne vir elektromagnetiese terapie, wat 'n magnetiese veld gebruik wat gegenereer word deur 'n elektries aangedrewe toestel.
Praktisyns beweer dat die onderwerping van sekere dele van die liggaam aan swak elektriese of magnetiese velde voordelige gesondheidseffekte het. Hierdie fisiese en biologiese bewerings is onbewys en geen invoeld op gesondheid of genesing is vasgestel nie. Alhoewel hemoglobien, die bloedproteïen wat suurstof dra, swak diamagneties is (wanneer dit suurstofryk is) of paramagneties is (wanneer dit suurstof uitgeput is), is die magnete wat in magnetiese terapie gebruik word veels te swak om enige meetbare effek op die bloedvloei te hê nie. Dit moet nie verwar word met transkraniale magnetiese stimulasie, 'n wetenskaplik-geldige vorm van terapie nie.
Metodes van toepassing
Magneetterapie behels die toepassing van die swak magnetiese veld van permanente magnete op die liggaam vir beweerde gesondheidsvoordele. Verskillende effekte word toegeken aan verskillende oriëntasies van die magneet.
Produkte sluit magnetiese armbande en juweliersware in; magnetiese bandjies vir polse, enkels, knieë en rug; skoene binnesole; matrasse; komberse met magnete wat in die materiaal ingeweef is; magnetiese room; magnetiese aanvullings; pleisters en water wat "gemagnetiseer" is. Toediening word gewoonlik deur die pasiënt uitgevoer.
Voorgestelde werkingsmeganismes
Die mees algemeenste voorgestelde meganisme is dat magnete bloedvloei in onderliggende weefsels kan verbeter. Die magnetiese veld rondom magneetterapie-toestelle is heeltemal te swak en val heeltemal te vinnig af om hemoglobien, ander bloedkomponente, spierweefsel, bene, bloedvate of organe opmerklik te beïnvloed. In 1991 het 'n studie op mense gewys dat 'n magnetiese veldsterkte van tot 1T geen effek op plaaslike bloedvloei gehad het nie. Weefsel wat met suurstof deudring is word ook nie beïnvloed nie.
Doeltreffendheid
Verskeie studies is gedoen om te ondersoek watter rol, indien enige, statiese magnetiese velde in gesondheid en genesing kan speel. Onbevooroordeelde studies van magnetiese terapie is problematies, aangesien magnetisering maklik opgespoor kan word, byvoorbeeld deur die aantrekkingskragte op ysterbevattende voorwerpe. As gevolg hiervan, is dir moeilik om studies effektief te dubbel-verblind (waar nie pasiënte of ondersoekers weet wie behandeling ontvang en wie die plasebo nie). Onvolledige of onvoldoende verblinding van die studie is geneig om die behandelingseffekte te oordryf, veral waar sulke effekte klein is. Gesondheidseise rakende langlewendheid en kankerbehandeling is onwaarskynlik en word nie deur enige navorsing ondersteun nie. Meer alledaagse gesondheidsbewerings, meestal oor anekdotiese pynverligting, ontbreek ook enige geloofwaardige voorgestelde meganisme en kliniese navorsing is nie belowend nie.
Die Amerikaanse Kankervereniging verklaar dat "beskikbare wetenskaplike bewyse hierdie bewerings nie ondersteun nie". Volgens die Nasionale Sentrum vir Aanvullende en Integrerende Gesondheid in Amerika het studies van magnetiese juweliersware nie bewysbare effekte op pyn, senuweefunksie, selgroei of bloedvloei getoon nie.
Veiligheid
Hierdie toestelle word gewoonlik op sigself as veilig beskou, alhoewel daar groot finansiële en geleentheidskoste kan wees vir magneetterapie, veral as behandeling of diagnose vermy of vertraag word.
Magneetterapie in Suid-Afrika
Magneetterapie is vrylik beskikbaar in Suid-Afrika. Daar is verskillende "natuurlike genesings"-webwerwe wat hierdie soort terapie aanbied en die magnetiese toestelle is beskikbaar by baie winkels en aanlynverkope. Hoofstroom mediese verskaffers bied niks hiervan aan nie, maar bied wel transkraniale magnetiese stimulasie, 'n wetenskaplik-geldige vorm van terapie, aan.
Robert Donner
Robert Donner (27 April 1931 – 8 Junie 2006) was 'n Amerikaanse akteur. Hy was bekend vir sy rolle in die rolprente Cool Hand Luke (1967), High Plains Drifter (1973), en Bite the Bullet (1975), en in die televisiereeks Mork & Mindy (1978).
Plutarchus
Vroeë lewe
Vir baie jare het Plutarchus waargeneem as een van twee priesters by die tempel van Apollo te Delphi (die ligging van die roemryke Delphiese orakel) twintig myl van sy tuiste. Deur sy geskrifte en lesings het Plutarchus roem verwerf in die Romeinse ryk, maar het nietemin in sy geboorteplek bly woon, waar hy aktief deelgeneem het aan plaaslike sake, deur persoonlik waar te neem as burgemeester. By sy plattelandse landgoed het gaste van oor die ryk besoek afgelê vir diepe gesprek, onder toesig van Plutarchus in sy marmerstoel. Baie van hierdie dialoë is opgeteken en gepubliseer, en die 78 opstelle en ander werke wat behoue gebly het, staan nou bekend as die Moralia.
Ampte as magistraat en ambassadeur
Benewens sy pligte as priester van die Delphiese tempel, was Plutarchus ook magistraat in Chaironeia en het hy sy tuiste verteenwoordig op verskeie sendings in die buiteland in sy vroeë volwassenheid. Plutarchus het die archonskap beklee in sy tuismunisipaliteit, maar moontlik net as jaarlikse aanstelling, waarin hy meer as een keer waargeneem het. Hy het hom besorg oor selfs die onbenulligste sake van die dorp en het die geringste van pligte uitgevoer.
Die Suda, 'n middeleeuse Griekse ensiklopedie, meld dat keiser Trajanus vir Plutarchus aangestel het as prokurator van Illyrië. Nietemin beskou meeste historici dit as onwaarskynlik, aangesien Illyrië nie 'n prokuratoriale provinsie was nie, en Plutarchus waarskynlik nie Illyries magtig was nie.
Volgens die 10de eeuse historikus George Syncellus, het keiser Hadrianus, Plutarchus laat in sy lewe nominaal aangestel as prokurator van Achaea – 'n amp wat hom gemagtig het om die ampsparamente en -ornamente van 'n konsul te dra.
Plutarchus is tussen die jare 119 en 127 n.C. oorlede.
Notas
a. Plutarchus is waarskynlik tydens die bewind van die Romeinse keiser Claudius tussen 45 en 50 n.C. gebore. Die presiese datum word gedebatteer.
Chaetodoryx insinuans
Die spons behoort tot die genus Chaetodoryx en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1936 deur Topsent.
Constantius II
Constantius II (Flavius Julius Constantius; Grieks: Κωνστάντιος, Konstantios; 7 Augustus 317 - 3 November 361) was van 337 tot 361 keiser van die Romeinse Ryk. Tydens sy bewind was daar voortdurende grensoorloë teen die Sassanidiese Ryk en Germaanse volke, terwyl die Romeinse Ryk intern dikwels burgeroorlog en troonrowery moes deurstaan. Sy godsdiensbeleide het binnelandse konflik aangeblaas wat ná sy dood sou voortduur.
Bewind
Hy was die tweede oudste seun van Konstantyn die Grote en sy vrou, Fausta, en is in 324 deur sy pa caesar gemaak. Konstantyn is ’n jaar later dood en toe het Constantius die titel augustus met sy twee broers, Konstantyn II en Constans, gedeel. Hy het dadelik agt van sy familielede, die seuns van sy oupa se tweede vrou, laat vermoor om sy mag te konsolideer.
Die broers het die ryk tussen hulle verdeel, en Constantius het die oostelike provinsies gekry, insluitende Konstantinopel, Thracië, Klein-Asië, Sirië en Egipte. Konstantyn en Constans het die westelike provinsies tussen hulle verdeel.
In 340 het Konstantyn en Constans gebots oor die westelike provinsies. Konstantyn is in die konflik gedood en Constans het oorgebly as heerser van die hele weste. In 350 is Constans deur die troonrower Magnentius omvergewerp en vermoor.
Constantius was nie gewillig om Magnentius as medeheerser te aanvaar nie en het ’n burgeroorlog teen hom gevoer. Hy het hom in 351 en 353 verslaan. Magnentius het daarna selfmoord gepleeg en Constantius het as die enigste heerser van die Romeinse Ryk oorgebly. In 351 het Constantius sy neef Constantius Gallus tot die ondergeskikte rang van caesar opgehef om in die ooste te heers, maar het hom drie jaar later laat teregstel nadat hy verslae gekry het oor sy gewelddadige en korrupte persoonlikheid. In 355 het Constantius sy laaste oorlewende neef, Gallus se jonger halfbroer, Julianus, tot caesar verhef.
Constantius was ’n Ariaanse Christen, het heidene laat vervolg en diskriminerende wette teen Jode uitgevaardig. Sy militêre veldtogte teen die Germane was suksesvol. Die oorlog teen die Sassanidiese Ryk, wat sedert 350 in felheid afgeneem het, het in 359 opnuut opgevlam en in 360 het Constantius na die ooste gereis om stabiliteit te herstel ná die verlies van verskeie grensforte. Julianus het egter in dieselfde jaar die titel augustus opgeëis. Nadat Constantius Julianus nie kon oorreed om daarvan af te sien nie, het oorlog tussen die twee uitgebreek. Geen veldslag het egter plaasgevind nie, want Constantius het siek geword en is op 3 November 361 in Mopsuestia aan koors dood. Hy het Julianus voor sy dood as sy regmatige opvolger aangewys.
Huis van Nassau
Die Huis van Nassau is 'n oorspronklik Duitse adellike familie wat wyd vertak het tot 'n dinastie van Europese formaat. Die oorspronge van die Huis van Nassau strek terug tot in die 11de eeu toe hulle hul verskyning gemaak het as grawe van Laurenburg aan die Lahn (tans in die Duitse deelstaat Rynland-Palts geleë). Uit hul geledere het die Romeins-Duitse koning Adolf van Nassau gekom.
Fort Napier
Fort Napier is 'n hospitaal in Napierville, Pietermaritzburg. Dit word gehuisves in 'n ou Britse fort geleë aan die suidwestekant van die middestad.
Huis van Nassau
Twee adellike huise, wat vandag in Europa regeer (die Nederlandse koningshuis en die groothertoglike huis van Luxemburg), het as vroulike hooflinies eweneens voortgespruit uit die Huis van Nassau, met Hendrik II, graaf van Nassau (omstreeks 1190 tot 1247/50) as gemeenskaplike stamvader.
Fort Napier
Die fort is op 31 Augustus 1843 gestig en was tot die uitbreek van die Eerste Wêreldoorlog die militêre hoofkwartier van die Britse troepe in Natal. Veral tydens die Anglo-Zoeloeoorlog, die Eerste Vryheidsoorlog en die Tweede Vryheidsoorlog was dit 'n belangrike militêre basis. 'n Militêre begraafplaas is gelyktydig met die fort se bou aangelê. In die 1890's is die St. George-kerk gebou ter herinnering aan die gesneuwelde Britse soldate. Tydens die Tweede Vrydheidsoorlog is die fort as militêre hospitaal gebruik. Met die jare is allerlei veranderinge aan die gebou aangebring. Die watertoring is egter deel van die oorspronklike gebou. Vanaf 1914 tot 1918 was die fort 'n interneringskamp vir Duitsers. Sedertdien word dit gebruik as 'n psigiatriese hospitaal.
Die fort is genoem van George Thomas Napier, die Kaapse goewerneur. In 1951 is die fort en die kerk tot gedenkwaardighede verklaar. In die Killie Campbell-biblioteek is 'n foto uit 1879 van die fort.
Mohammed
Mohammed of Moegammad (570 – 8 Junie 632; Arabies: محمد, Muḥammad, [muħammad]) was ’n religieuse, politieke en militêre leier van Mekka. Hy het Arabië onder ’n Islamitiese regeringsvorm verenig. Die Moslems en Baha’i glo hy is ’n profeet van God. Die Moslems beskou hom as die hersteller van die onveranderde oorspronklike monoteïstiese geloof van Adam, Noag, Abraham, Moses, Jesus en ander profete.
1980 Suid-Afrikaanse Grand Prix
Die 1980 Formule Een Suid-Afrikaanse Grand Prix is op 1 Maart 1980 op die Kyalami Grand Prix-renbaan in Midrand, Suid-Afrika gehou. Dit was die derde wedren van die kampioenskapseisoen en is deur die Fransman René Arnoux in 'n Renault gewen.
Mohammed
Lewensloop
Daar is geen bronne uit die tyd van Mohammed waaruit ’n lewensbeskrywing saamgestel kan word nie. Die oudste geskrif wat bekend is, is die Sira van Ibn Ishaq (byna 750); ander lewensbeskrywings is (gedeeltelik) daarop gebaseer.
Johan le Roux
Johan le Roux (c. 1952 – 1970) was 'n matriekleerling aan die Hoërskool Dr. Malan in Meyerton. Hy is bekend vir sy heldedade gedurende die Henley on Klip-busramp. Hy was ook 'n knap Voortrekker en sou 'n Presidente-erkenning ontvang.
Mohammed
Jeug
Mohammed is op 29 Augustus 570 n.C. in die Arabiese stad Mekka gebore; sy geboortedag word op Mawlid an-Nabi herdenk. Sy vader, wie se naam Abdullah was, het ’n maand voor Mohammed se geboorte gesterf. Sy moeder, Amina, is oorlede toe hy drie jaar oud was, en sy pleegmoeder, ’n Bedoeïen, toe hy ses was. Dus het sy oupa, Abd al-Muttalib, twee jaar lank vir hom gesorg. Na die afsterwe van sy oupa het sy oom, Abu Talib, vir hom gesorg – ook tydens Mohammed se volwasse lewe.
1980 Suid-Afrikaanse Grand Prix
Renuitslag
Die res van die veld het uitgeval, en kon dus nie die wedren voltooi nie.
Johan le Roux
Henley on Klip-busramp
In die namiddag van die 28 Januarie 1970 het 'n skoolbus vol kinders op die spoorlyn tussen Vereeniging en Johannesburg gaan staan. 'n Trein het die bus getref waartydens 23 kinders dood en 'n verdere 16 beseer is. Le Roux het ten minste twee kinders se lewes gered deur hulle by die busvenster uit te stoot voordat die trein die bus getref het. Hy het self in die ongeluk omgekom.
Chaetodoryx richardi
Die spons behoort tot die genus Chaetodoryx en tot die familie Coelosphaeridae. Die wetenskaplike naam van die spesie is die eerste keer geldig gepubliseer in 1927 deur Topsent.
Mohammed
Profeetskap
In 610, toe Muhammad 40 jaar oud was, het hy na die berg Jabal an-Noer naby Mekka gestap. Volgens die Islamitiese geloof het die engel Gabriël hom in die Hira-grot op die berg ontmoet. Mohammed het flou geword toe hy die engel sien omdat hy verstom was oor hoe groot hy was. Die nag toe dit gebeur het, staan bekend as Lailat al-'Kadr, maar die presiese datum is onbekend en word nie eens in die Koran genoem nie. Hieronder is wat die engel vir Mohammed gesê het:
Johan le Roux
Nalatenskap
Die Johan le Roux-straat in Meyerton wat verby Hoërskool Dr. Malan loop is na hom genoem.
Mohammed
Profeetskap
Toe Mohammed terug by die huis en sy vrou Khadijah kom, het hy vir haar alles vertel wat plaasgevind het. Daarna het hy nuwe openbaringe ontvang en opdrag gekry om die boodskap wat God aan hom gestuur het te verkondig. Toe Mohammed die eerste keer preek, was die meeste van Mekka se inwoners, wat destyds nog afgode aanbid het, nie baie ingenome nie. Maar daar was ook mense wat na sy prediking en boodskappe geluister het. Hulle was die eerste volgelinge van die nuwe Islamitiese godsdiens. Leiers van Mekka het Mohammed se aanhangers gestraf en gemartel. Party van die gelowiges is deur die Mekka-leiers die doodstraf opgelê. Mohammed het hierdie dade teengestaan en voortgegaan om Islam te bevorder.
Johan le Roux
Nalatenskap
Die Woltemadedekorasie vir Dapperheid (Silwer) is in 1973 aan Johan le Roux vir dapperheid toegeken.
Westbrook Van Voorhis
Westbrook Van Voorhis (21 September 1903 – 13 Julie 1968) was 'n Amerikaanse akteur en vervaardiger. Hy was bekend vir sy rolle in die rolprente Tembo (1952), Operation Manhunt (1954), en The Ladies Man (1961).
Voëlbek-klitsvis
Die voëlbek-klitsvis (Cyclichthys orbicularis) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf die Persiese Golf tot by Kaapstad. In Engels staan die vis bekend as die Birdbeak burrfish.
Voorkoms
Die vis se lyf is vol stekels; die stekels op die kop staan regop terwyl die res op die lyf na agter gerig is. Beide die dorsale en anale vinne is kort en is amper reg oormekaar naby die stertvin. Die vis is 'n bodembewoner en is bruin tot grys van kleur met swart kolle en vlekke regoor die lyf. Die vis word tot 15 cm groot.
Barmen
Barmen was tot die samesmelting van vier nedersettings, onder meer Elberfeld, op 1 Augustus 1929 as die huidige stad Wuppertal, 'n nywerheidstad in die ooste van die Rynland, Duitsland. Sedertdien beslaan Barmen die distrikte Barmen, Heckinghausen en Oberbarmen binne die stedelike gebied van Wuppertal. Die Wesfaliese nedersetting Langerfeld, 'n eerstydse gemeente in die distrik Schwelm, nou die oostelike deel van die Wuppertalse stadsdistrik Langerfeld-Beyenburg, is reeds in 1922 by die stad Barmen ingelyf; so ook verspreide dele van die Wesfaliese dorp Nächstebreck, eens deel van die stad Sprockhövel.
Barmen is van belang vir Suider-Afrika omdat dit die hoofkantoor was van die Rynse Sendinggenootskap waar sendelinge vir Suid- en Suidwes-Afrika aan die Rynse Sendinginstituut opgelei en vanhier uitgestuur is na die Kaapkolonie, Namaland en Hereroland.
Gelsenkirchen
Gelsenkirchen (Duits: [ɡɛlzənˈkɪrçən], ) is 'n selfregerende stad en historiese sentrum van steenkoolmynbou en swaar nywerhede in die Ruhrgebied, 'n digbevolkte nywerheidsgebied in die Duitse deelstaat Noordryn-Wesfale. Die stad het in Duitsland veral vanweë die plaaslike sokkerklub FC Schalke 04 bekendheid verwerf. Dit was een van die gasheerstede tydens beide die FIFA Sokker-Wêreldbekertoernooi in 1974 en FIFA Sokker-Wêreldbekertoernooi in 2006.
Dekades lank is die lewe in Gelsenkirchen deur steenkoolnywerhede oorheers. Vanweë die oortollige gas wat in brandstoffabrieke verbrand is, is na Gelsenkirchen dikwels as die Stadt der 1 000 Feuer ("Stad van 1 000 vure") verwys. Die nywerheidsomwenteling en vinnige groei van swaar nywerhede sedert die middel van die 19de eeu het gepaard gegaan met 'n ongekende bevolkingsgroei. Voor die Tweede Wêreldoorlog het baie van die werkers uit Pole gekom, later het immigrante uit Suid-Europa en Turkye hulle hier gevestig.
Die historiese werkersbuurte, myne en nywerhede het as industriële monumente bewaar gebly, terwyl Gelsenkirchen se ekonomie sedert die 1980's op ander sektore begin toespits. So onderneem die stad onder meer pogings om 'n sentrum van die sonenergiebedryf te word.
Miami
Miami is 'n groot stad en kusmetropool geleë in Miami-Dade County in die suidooste van Florida. Met 'n bevolking van 442 241 in die 2020-sensus, is dit die tweede grootste stad in die deelstaat van Florida ná Jacksonville, die elfde-digsbevolkte stad in Suidoos-VSA, en die 44ste mees bevolkte stad in die land. Miami is die kern van die land se negende grootste en wêreld se 34ste grootste metropolitaanse gebied met 'n bevolking van 6,138 miljoen mense in 2020.
Miami lê in die suidoostelike deel van Florida, tussen die Florida Everglades en die Atlantiese Oseaan. Die stad het die derde grootste luglyn in die Verenigde State met meer as 300 hoë geboue, waarvan 58 hoër as 150 meter (491 vt) is.
Miami is 'n belangrike sentrum en leier in finansies, handel, seevervoer, kultuur, kuns en internasionale handel. Die Miami-metropolitaanse gebied is verreweg die grootste stedelike ekonomie in Florida en die 12de grootste in die Verenigde State, met 'n BBP van $344,9 miljard teen 2017. In 2020 is Miami deur die GaWC as 'n Beta + vlak wêreldstad geklassifiseer. In 2019 was Miami in die sewende plek in die Verenigde State en 31ste wêreldwyd in sakeaktiwiteite, mensekapitaal, inligtingsuitruiling, kulturele ervaring en politieke betrokkenheid. Volgens 'n UBS-studie in 2018 van 77 wêreldstede, is Miami die tweede rykste stad in die Verenigde State en derde rykste wêreldwyd in koopkrag. Miami is 'n meerderheid-minderheidstad met 'n Spaanse bevolking van 310 472, of 70,2 persent van die stad se bevolking.